Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 510

9. évfolyam Évi óraszám: 111 óra Belépõ tevékenységformák Feladattal vezetett, önállóan végrehajtott megfigyelési feladatok elvégzése laboratóriumi, természetes és termelési környezetben, valamint tárgyak, minták, nyomtatott, elektronikus és más ismeretforrások felhasználásával. Az élelmiszer-ipari munkamûveletek kipróbálása tanmûhelyekben, laboratóriumokban, munkatapasztalatok szerzése, munkafolyamatok önálló elvégzése, új tevékenységek végrehajtása, kipróbálása leírások, utasítások alapján, törekvés a szabályok pontos betartására. Jegyzõkönyvek, beszámolók készítése és beadása. Elõzetes felkészülés a gyakorlati foglalkozásokra. Az alkalmazott mérõ- és vizsgálóeszközök, eljárások megismerése bemutatás alapján. Mintavétel végrehajtása, a célnak megfelelõ eszközök kiválasztása. A mérési eljárások megfigyelése, összevetése a szabványokkal. Mennyiségi számítások végzése receptúrák alapján. Mûveletek kipróbálása különbözõ paraméterek mellett. A mért, számított adatok elemzése és értékelése, összehasonlítása. Témakörök Tartalmak Üzemek látogatása Látogatandó területek: — múzeumok, ipartörténeti, néprajzi gyûjtemények, — egyes élelmiszer-ipari ágazatok,(sütõ, hús, tartósító), — tanmûhelyek, laboratóriumok látogatása. Biológiai gyakorlatok Kész preparátumok vizsgálata. Mikroszkóp használata. Ételkészítési gyakorlatok Az ételkészítés története, õsi ételek és ételkészítési módok. Zöldségek feldolgozása, Gabonaételek, tésztafélék készítése. A hús, tejtermékek, tojás felhasználása. Sütemények készítése. Üdítõitalok készítése. Háztartási tartósító eljárások. Konyhai eszközök, gépek. Mérési, számítási feladatok. Fizikai mennyiségek mérése Térfogat, tömeg, súly, sûrûség fogalma, mértékegységek. Tárgyak méretének, alakjának, egyes mechanikai tulajdonságainak meghatározása. A hõfok mérése, fogalma. Általános laboratóriumi ismeretek Munkaszabályok. Baleset-megelõzés, baleset-elhárítás, elsõsegélynyújtás. Legfontosabb laboratóriumi munkaeszközök. Laboratóriumi alapmûveletek Oldatok készítése, kristályosítás, átkristályosítás, anyagtisztítás. Lecsapás, szûrés, desztillálás. A továbbhaladás feltételei A tanulók adott szempontok szerinti figyeljenek meg tényeket, jelenségeket, folyamatokat, értsenek meg összefüggéseket, értékeljék, elemezzék tapasztalataikat, azonosítsanak tanult fogalmakat. Ismerjenek fel az élelmiszer-ipari szakmákban látott mûveleteket, tudják azokat összerendelni termékekkel, eljárásokkal. Készítsenek a laboratóriumi gyakorlatokról jegyzõkönyvet, az üzemlátogatásokról, más tapasztalataikról megadott szempontok alapján beszámolót. Munkamûveletek, munkahelyzetek kipróbálása során alkalmazkodjanak az adott terület rendjéhez, fogadják el és maradéktalanul tartsák be a látogatott helyszínre vonatkozó magatartási szabályokat. Részben önállóan is végezzenek el produktív gyakorlati tevékenységeket, eközben helyesen használják az eszközöket, tartsák be a mûveleti utasításokat. Tudják ismertetni a gyakorlatban alkalmazott legalapvetõbb elméleti ismereteket. Helyes eredményre jussanak számítási feladataik során, vessék össze eredményeiket a tényekkel.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes